CELEX: C2005/171/43
Language: hu
Date: 2005-07-09 00:00:00
Title: T-159/05. sz. ügy: Az unipor-Ziegel Marketing GmbH által a Belső Piaci Harmonizációs Hivatal (védjegyek és formatervezési minták) (OHIM) ellen 2005. április 22-én benyújtott kereset

9.7.2005   
            
            
               HU
            
            
               Az Európai Unió Hivatalos Lapja
            
            
               C 171/26
            
         Az unipor-Ziegel Marketing GmbH által a Belső Piaci Harmonizációs Hivatal (védjegyek és formatervezési minták) (OHIM) ellen 2005. április 22-én benyújtott kereset
   (T-159/05. sz. ügy)
   (2005/C 171/43)
   A keresetlevél nyelve: német
   Az unipor-Ziegel Marketing GmbH (székhelye: München [Németország]) 2005. április 22-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (OHIM) ellen.
   A felperest A. Beschorner és B. Glaser ügyvédek képviselik.
   Az Ewald Dörken AG (székhelye: Herdecke [Németország]) is félként vett részt a fellebbezési tanács előtt folyó eljárásban.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az OHIM második fellebbezési tanácsának 2005. február 18-i R 491/04-2-DELTA. sz. határozatát,
            
         
               —
            
            
               kötelezze az OHIM-ot a költségek viselésére.
            
         Jogalapok és fontosabb érvek
   
               A törlés iránti kérelemmel érintett közösségi védjegy:
            
            
               A DELTA szóvédjegy a 6. és 9. osztályba tartozó áruk vonatkozásában (védjegybejelentési szám: 683458).
            
         
               A közösségi védjegy jogosultja:
            
            
               Az Ewald Dörken AG.
            
         
               A közösségi védjegy törlését kérelmező:
            
            
               A felperes.
            
         
               A törlési osztály határozata:
            
            
               A törlés iránti kérelem elutasítása.
            
         
               A fellebbezési tanács határozata:
            
            
               A fellebbezés elutasítása.
            
         
               Jogalapok:
            
            
               
                           —
                        
                        
                           A megtámadott határozat megsértette a közösségi védjegyről szóló, 1993. december 20-i 40/94/EK tanácsi rendelet 7. cikke (1) bekezdésének a) pontját, mivel a lajstromozott védjegy nem lehet közösségi védjegyoltalom tárgya;
                        
                     
                           —
                        
                        
                           A megtámadott határozat megsértette a 40/94/EK tanácsi rendelet 7. cikke (1) bekezdésének b) pontját, mivel a lajtromozott védjegy nem alkalmas a megkülönböztetésre;
                        
                     
                           —
                        
                        
                           A megtámadott határozat megsértette a 40/94/EK tanácsi rendelet 7. cikke (1) bekezdésének c) pontját, mivel a lajtromozott védjegynek rendelkezésre kell állnia és lajstromozása megengedhetetlen kisajátítást jelent.